**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. liepos 31 d. sprendimo nr.t2-207 „dėl klaipėdos miesto savivaldybės švietimo tarybos sudėties patvirtinimo“ pakeitimo“ PROJEKTO**

1. **Projekto rengimą paskatinusios priežastys.**

Klaipėdos miesto švietimo tarybos (toliau – Švietimo taryba) sudėtis buvo patvirtinta Klaipėdos miesto savivaldybės tarybos 2015 m. liepos 31 d. sprendimu Nr. T2-207.

 Gabrielė Kazbaraitytė,Lietuvos mokinių parlamento atstovė, pabaigė gimnaziją ir šiuo metu mokinių parlamento veikloje nedalyvauja. Lietuvos moksleivių sąjunga į Švietimo tarybą deleguoja Rusnę Šaltytę, Klaipėdos „Aukuro“ gimnazijos mokinę.

 Buvusi Vakarų Lietuvos tėvų forumo pirmininkė Kristina Paulikė šiuo metu eina kitas pareigas, todėl Vakarų Lietuvos tėvų forumas delegavo kitą atstovę – Gabrielę Burbulytę Tsiskarashvili.

1. **Parengto projekto tikslai ir uždaviniai.**

Šiuo sprendimo projektu siekiama, kad Švietimo tarybos sudėtis atitiktų Švietimo tarybos nuostatų reikalavimus.

Uždavinys: pakeisti du Švietimo tarybos narius kitais.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu Švietimo tarybos sudėtis patvirtinta Klaipėdos miesto savivaldybės tarybos 2015 m. liepos 31 d. sprendimu Nr. T2-207, tačiau ji neatitinka Klaipėdos miesto savivaldybės tarybos 2015 m. liepos 30 d. sprendimu Nr. T2-182 patvirtintų nuostatų 23.1. papunkčio reikalavimų: „Švietimo tarybos nario įgaliojimai pasibaigia: jeigu nutrūksta jo atstovavimo ar darbo santykiai atstovaujamoje įstaigoje ar organizacijoje;“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, savo veiklą tęs pakeistos sudėties Švietimo taryba.

 **5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nereikia.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta. Atsižvelgta į Lietuvos moksleivių sąjungos (2017 m. sausio 26 d. raštas) ir Vakarų Lietuvos tėvų forumo (2017 m. sausio 23 d.raštas) pasiūlymus.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Švietimo tarybos pirmininkas Ramvydas Juška, Klaipėdos „Vėtrungės“ gimnazijos direktorius.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

 2. Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės Švietimo tarybos sudėties patvirtinimo“ lyginamasis variantas, 1 lapas.

Švietimo skyriaus vedėja Laima Prižgintienė